Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 17. melléklet a 31/2010. (V. 13.) EüM rendelethez
Paragraph Index: 651

(5): ha a 4. hét végén a HCV PCR negatív: 16 hetes terápia (pegilált interferon/ribavirin kombináció) elegendő a 70-80%-os tartós virológiai válasz eléréséhez, különösen fiatal betegek és alacsony fibrosis score esetén. Ha a 4. heti PCR pozitív: 12. heti PCR nem szükséges, 24 hetes terápia végzendő. 6.3.2. A tényleges, vagy feltételezett 1,4 genotípus esetén, 400.000 IU/ml vírustiter alatt, első kezeléskor, ha a 4. hét végén a HCV PCR negatív: 24 hetes terápia (pegilált interferon/ribavirin kombináció) elegendő (6). 6.3.3. A tényleges, vagy feltételezett 1,4 genotípus esetén, első kezeléskor, ha a HCV PCR csak a 12. hét végére válik negatívvá: 48 hetes terápia (pegilált interferon/ribavirin kombináció) szükséges (7). 6.3.4. A tényleges, vagy feltételezett 1,4 genotípus esetén, első kezeléskor, ha a HCV PCR csak a 24. hét végére válik negatívvá (8): 72 hetes terápia (pegilált interferon/ribavirin kombináció) szükséges (9). 6.3.5. Ha a kezelés 12. hetében elvégzett mennyiségi PCR kisebb, mint 2 log (két nagyságrendnyi) vírustiter csökkenést mutat ki, és a beteg GPT szintje még mindig emelkedett: a kezelést abba kell hagyni (STOP-1, nem reagáló) (10). 6.3.6. Ha a kezelés 24 hetében elvégzett PCR pozitív (mennyiségi PCR 50 IU/ml feletti): a kezelést abba kell hagyni (STOP-2, nem reagáló) (11). 6.3.7. Minden sikeresen befejezett terápia után 24 héttel PCR vizsgálat elvégzése (kontroll) szükséges a tartós vírusválasz megítélésére (12). 6.4. Finanszírozási algoritmus első kezelés, magas kiinduló vírustiter esetén 6.4.1. A 2,3 genotípus (ha ismert), magas kiindulási vírustiter (800.000 IU/ml felett), első kezelés: 24 hetes terápia (pegilált interferon/ribavirin kombináció) szükséges. Megjegyzés: ilyenkor a 4. és a 12. héten nem kell PCR vizsgálatot végezni (13). 6.4.2. A tényleges, vagy feltételezett 1,4 genotípus, magas kiindulási vírustiter esetén (400 000 IU/ml felett) ha a HCV PCR 12. hét végén negatív: 48 hetes terápia (pegilált interferon/ribavirin kombináció) szükséges. Megjegyzés: ilyenkor a 4. héten nem kell PCR vizsgálatot végezni (14). 6.4.3. A tényleges, vagy feltételezett 1,4 genotípus, első kezelés esetén, ha a HCV PCR csak a

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes